# **DECIZIA ETAPEI DE ÎNCADRARE**

## Nr. număr din zz.ll.aaaa

PROIECT

Ca urmare a solicitării de emitere a acordului de mediu adresate de **PIRAMIS BOGATH**, cu sediul în Str. PRINCIPALA, Nr. 251/A, Racu, Judetul Harghita, , înregistrată la APM Harghita cu nr. 1940/22.04.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 19.04.2016, că proiectul **„Exploatare piatra”** propus a fi amplasat în extravilanul comunei Racu nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

1. Proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a) Industria extractivă – cariera;
2. Criterii de selecţie pentru stabilirea necesităţii efectuării evaluării impactului asupra mediului conf. Anexa nr. 3 din HG 445/2010 :
3. **Caracteristicile proiectului:**

*a) mărimea proiectului*: Perimetrul de exploatare propus din extravilanulcomunei Racu se află pe versantul estic al Munţilor Harghita, la o altitudine cuprinsă între 1050-1080 m, la o distanţă de cca. 9,5 km vest de centrul comunei Racu. Amplasamentul are suprafata de 5000 mp, în proprietatea Composesoratului Satu-Nou – „Göröcsfalvi Kokojzavész” si este delimitat prin 7 puncte de contur, semnalizate prin bornele cu urmatoarele coordonate in sistemul Stereo”70:

|  |  |  |
| --- | --- | --- |
| **Pct.** | **X** | **Y** |
| 1 | 551 487 | 550 753 |
| 2 | 551 509 | 550 792 |
| 3 | 551 530 | 550 809 |
| 4 | 551 533 | 550 867 |
| 5 | 551 523 | 550 868 |
| 6 | 551 482 | 550 836 |
| 7 | 551 444 | 550 769 |

Accesul in zona perimetrului se va face de pe drumul forestier.

Exploatarea va începe în zona carierei existente unde resursele de andezit sunt deschise și pregătite pentru exploatare.

Andezitul se dispune în bancuri separate de suprafeţe de răcire, iar prin despicare mecanică se desfac în plăci de 1-3,0 cm grosime cu o suprafaţă de 0,3 – 1,0 m2. Datorită acestei caracteristici andezitul se va exploata manual prin desprinderea mecanică a plăcilor pe suprafeţele de răcire. Plăcile astfel exploatate vor fi depozitate şi livrate către beneficiari şi vor fi folosite la placarea exterioară a fundaţiilor clădirilor, a gardurilor respectiv a pereţilor clădirilor.

Exploatarea se va efectua fără puşcare şi se va valorifica andezitul în plăci în stare brută. Materialul mărunt, ce nu se poate folosii la placaje va fi concasat intr-un concasor mobil și se va valorifica drept material de umplutură în reparatia drumuri forestiere din zona perimetrului de exploatare.

Cota de bază a carierei va fi cota 1050,0 m ,înălţimea medie a treptei va fi de 3,0 m.

La limita terenului disponibil pentru exploatare, se va lăsa o bermă de cca 3 m lăţime cu un unghi de taluz de 70-80 º .

Se programează exploatarea anuală a unei cantitați de cca 10000,0 to resurse de andezit. Regimul de lucru va fi de 8-10 ore pe zi, numai în schimbul I, cu un număr de 4 muncitori.

Din activitatea de exploatare nu rezultă deșeu minier, deci nu se vor realiza hălzi de steril pentru depozitarea deșeurilor miniere.

Transportul produselor miniere se va efectua pe drumul forestie existent, pentru care societatea are acord de folosire.

Executia lucrarilor de refacere a amplasamentului, respectiv valoarea garantiei financiare de refacere a mediului sunt prevazute in Planul de refacere a mediului si Proiectul tehnic de refacere a mediului.

2. Cumularea cu alte proiecte: *nu este cazul*

3. Utilizarea resurselor naturale: *resursa minerală neregenerabila: andezit.*

4. Producţia de deşeuri: *Din exploatarea andezitului nu rezultă deşeuri de exploatare, adică material steril, deoarece tot materialul rezultat se poate utiliza în diferite categorii de lucrări de construcţii.*

5. Emisii poluante, inclusiv zgomotul şi alte surse de disconfort:

- *proiectul prevede utilizarea echipamentelor generatoare de zgomot dar amplasamentul fiind la o distanţă considerabilă faţă de zona de locuit nu reprezintă o sursă generatoare de disconfort.*

*- transportul produselor de carieră pe drumurile forestiere şi comunale nemodernizate poate crea disconfort prin degajarea prafului pe vreme uscată.*

6. Riscul de accident, ţinându-se seama în special de substanţele şi de tehnologie utilizate: *- nu este cazul – exploatare manuală a plăcilor de andezit. Se vor lua măsuri pentru evitarea scurgerilor de carburanţi şi uleiuri minerale din utilaje şi mijloace de transport.*

**2.** **Localizarea proiectului**:

 *2.1. utilizarea existentă a terenului:* carieră existent pe teren în proprietatea Composesoratului Satu-Nou – „Göröcsfalvi Kokojzavész”

 2.2. *relativa abundenţă a resurselor naturale din zonă, calitatea şi capacitatea regenerativă a acestora*: resursa minerală, andezitul, este relativ abundentă în zona amplasmentului,

 2.3. *capacitatea de absorbţie a mediului, cu atenţie deosebită pentru:*

 a) *zonele umede*: nu este cazul,

 b) *zonele costiere*: nu este cazul,

 c) *zonele montane şi cele împădurite*: amplasament situat în Carpaţii Orientali, Muntii Harghita

 d) *parcurile şi rezervaţiile natural:* nu este cazul,

 e) *ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc*.: nu este cazul,

 f) *zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică*: Amplasamentul proiectului – perimetrul de exploatare Racu, având suprafața de 5000,00 mp – se află în situl Natura 2000 ROSPA0034” Depresiunea și Munții Ciucului”

 g) *ariile în care standardele de calitate a mediului stabilite de legislaţie au fost deja depăşite*: nu este cazul,

 h) *ariile dens populate*: nu este cazul,

 i) *peisajele cu semnificaţie istorică, culturală şi arheologică*: nu este cazul.

**3. Caracteristicile impactului potenţial:**

 a) *extinderea impactului: aria geografică şi numărul persoanelor afectate*: prin realizarea proiectului în extravilanul comunei Racu nu vor fi persoane afectate negativ.

 b) *natura transfrontieră a impactului*: nu este cazul

 c) *mărimea şi complexitatea impactului*:

*-*în perioada realizării proiectului, implicit a funcţionării*: impact nesemnificativ poate fi generat la concasarea materialului, impact minim poate fi generat de transportul produselor de carieră.*

*-*în perioada încetării activităţii*: vor fi realizate lucrări de închidere şi refacere a mediului*.

 d) *probabilitatea impactului*: mică

 e) *durata, frecvenţa şi reversibilitatea impactului*: impactul minor este pe termen scurt, nu rezultă impact remanent.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului)

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

amplasamentul proiectului (suprafaţa 5000 mp) se află în aria de protecţie specială situl Natura 2000 ROSPA0034 „Depresiunea şi Munţii Ciucului” ;

pe amplasamentul proiectului se află o carieră existentă ;

în vecinătatea carierei propuse există habitate ale speciilor prioritare enumerate în Formularul Standard Natura 2000 pentru ROSPA0034 ”Depresiunea şi Munţii Ciucului” (mai ales speciilor: cocoş de munte – Tetrao urogallus, buha – Bubo bubo, ciocănitoare cu spate alb – Dendrocopos leucotos, ciocănitoarea neagră – Dryocopus martius şi caprimulgul – Caprimulgus europeaus, având stare de conservare favorabilă în zona pădurilor de molid ;

pe suprafaţa carierei nu există habitate prioritare tipice enumerate în Formularul Standard Natura 2000 pentru ROSPA0034 „Depresiunea şi Munţii Ciucului”, vegetaţia fiind alcătuită mai ales din specii secundare specifice zonelor forestiere defrişate care nu constituie locuri de cuibărire ale speciilor de păsări ocrotite ;

proiectul ar putea afecta în mod nesemnificativ, temporar, fără impact remanent aria naturală protejată, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar ;

planul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse.

**Măsurile de reducere prezentate :**

exploatarea se va realiza manual, fără tehnologii speciale (puşcări, utilaje)

nu se vor realiza construcţii permanente sau împrejmuiri, nu se vor amenaja sisteme tehnico-edilitare

Condiţiile de realizare a proiectului:

1. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

2. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului. La refacerea terenului vor fi utilizate specii vegetale indigene caracteristice zonei.

3. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare ţi anterior emiterii aprobării de dezvoltare, respective autoritatea competent emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare în conformitate cu prevederile art. 39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

4. Pentru realizarea proiectului de exploatare a resurselor minerale aveti obligatia de a solicita si de a obtine autorizatia de mediu. Documentatia va fi intocmita conform prevederilor Ordinului M.M.D.D. nr. 1798/2007.

 Proiectul propus nu necesită parcurgerea celorlalte etape ale procedurii de evaluare adecvată.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**ing. DOMOKOS László József**

 **Şef serviciu**

**ing. LÁSZLÓ Anna**

 **Întocmit,**

BARTALIS Gyöngyvér-Éva

MIHÁLY István